M3 (pistolenn-vindrailher)

KinnigBroDoarePistolenn-vindrailher (aotomatek hepken)Mont en-droTennata dre argilMunisionoùStummoù orin.45 ACP9 × 19 mm ParabellumStumm all.30 CarbineProduerienGeneral Motors ha reoù allMare produiñ1943 - 1945Niver produetWar-dro 646.000Perzhioù teknikelMas3,7 kgHirder (lamm dibleget)740 mmHirder ar c'hanol203 mmHed-tenn pleustrekKouch reoliet evit 100 mLusk-tennañ teorikel450 tenn/mnTizh mont e-maez ar boledoù274 m/sEndalc'hKargerioù fiñv 30 pe 32 gartouchennLezennRummad e Bro-C'hallA

Ar bistolenn-vindrailher M3, lesanvet gant ar soudarded Grease gun pe Greaser abalamour dezhi bezañ heñvel he stumm ouzh hini ul larderez LE SANT Tanguy, Les armes du 6 juin 1944 et de la bataille de Normandie, e Gazette des Armes n°575, miz Even 2024, p. 41, zo bet implijet gant arme ar Stadoù-Unanet adalek 1943.

 Istor 
Remerket e oa bet gant Stadunaniz efedusted ar pistolennoù-mindrailher MP40 ha STEN implijet gant an Trede Reich hag ar Rouantelezh-Unanet e bloavezhioù kentañ an Eil Brezel-bed. Pa 'z eas o bro tre er brezel e miz Kerzu 1941 e c'houlennas an arme e vije savet armoù nevez, en o zouez ur bistolenn-vindrailher marc'hadmatoc'h hag aesoc'h da broduiñ evit an Thompson M1.

Savet e voe gant George Hyde ha Frederick Sampson, daou ijinour eus General Motors, a ginnigas e miz Here 1942 ur stumm kentañ kambret e .45 ACP hag e 9 mm Parabellum. Savet e oa gant metal koaget hepken (war-bouez he c'hanol hag elfennoù he c'hulasenn). Skañvoc'h hag aesoc'h da gempenn e oa evit an Thompson. Ul lamm plegus he doa. Goude amprouennoù e voe asantet gant an arme adalek 1943 dindan an anv Submachinegun Caliber .45 M3.

Aes e oa cheñch kalibr an M3 en ur zivontañ he c'hanol hag he c'hulasenn hepken Mc NAB Chris, Armes à feu Encyclopédie visuelle, L'Imprévu, 2022, p. 216. Ar stumm kambret e .45 ACP a voe pourveziet d'an arme evit an ekipajoù tankoù da skouer. Ar stumm kambret e 9 mm a voe roet d'an SAS breizhveurat pe harzlammet d'an emsavoù rezistañs en Europa, abalamour e oa ur munision aesoc'h da gavout pa oa implijet e armoù alaman evel an MP40 pe ar bistolenn Walther P38.

Gwelladennoù a voe degaset d'an arm, hag ur stumm nevez anvet M3A1 a voe produet adalek miz Kerzu 1944. Daoust da se e chomas kudennoù abalamour da garger an arm, ha ne voe ket gwellaet. War-dro 646.000 eus an daou stumm M3 hag M3A1 a voe produet betek fin ar brezel. Ur stumm dezhañ ur reduer-son enbarzhet er c'hanol a voe savet ivez Silent but Deadly: The Suppressed M3 M3A1, war Small Arms Review, 01/12/2016 (lennet d'ar 06/09/2024).

Implijet e voe an arm e brezelioù Korea pe Viêt Nam gant ar Stadunaniz. Skouerennoù 'zo a servijas da stourmerien an IRA. Pourveziet e voent d'ar strollad iwerzhonat asambles gant karabinennoù M1 er bloavezhioù 1950, a-drugarez d'ar rouedad kuzh aozet er Stadoù Unanet gant George Harrison.

 Liammoù diavaez 
  Mod-implij an M3 hag M3A1, embannet gant arme ar Stadoù-Unanet e 1974
  Esae an arm war chadenn ar gelaouenn stadunanat Guns & Ammo

 Daveennoù 

Rummad:Pistolennoù-mindrailher
Rummad:Armoù SUA
Rummad:Armoù an Eil Brezel-bed
Rummad:Armoù Brezel Korea
Rummad:Armoù Brezel Vietnam